Solsnufest

Solsnufest er en fest som arrangeres ved vintersolverv for å markere at det går mot lysere tider.  Festen holdes 21.12. eller den siste søndagen før lille julaften. Solsnufest som arrangementer i regi av Human-Etisk Forbund har gjerne samme innhold som en juletrefest, men uten at det er noen referanser til den kristne julen. Barn og voksne samles til bespisning, underholdning og sosialt samvær. Det serveres gjerne kaker, pølse, brus og kaffe. Vanlige aktiviteter på en solsnufest er synging av julesanger, loddsalg, selskapsleker og gang rundt juletre. Solsnufesten avsluttes da gjerne med at julenissen kommer og deler ut pakker til barna. Solsnufest med andre arrangører (naboer, vennelag, kommuner, menigheter, lokalsamfunn) kan ha ulike former. Grøtspising, pølser og/eller båltenning er brukte innslag.

Vinter
Høytider og helligdager